《赠郭比部鹏海出守括苍》
明代·张萱

使者黄金出汉京，括苍佳气日峥嵘。山迎露冕官能傲，牧借秋曹境自清。

献赋不烦推北海，撤帷今复见乔卿。三公赐服君家事，不独能高治郡名。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。